എതിര്ത്തോട് ഹിഫ്ളുല് ഖുര്ആന് കോളജ് സനദ് ദാന സമ്മേളനവും വനിതാ ബ്ലോകിന്റെ ശിലാസ്ഥാപനവും 17 ന് കാസര്കോട്: www.kasargodvartha.com 16.10.2021 എതിര്ത്തോട് ദാറുല് നിഅമ: ഹിഫ്ളുല് ഖുര്ആന് കോളജ് സനദ് ദാന സമ്മേളനവും വനിതാ ബ്ലോകിന്റെ ശിലാസ്ഥാപനവും ഞായറാഴ്ച ഒക്ടോബര് 17 വൈകുന്നേരം ആറ് മണിക്ക് മൂര്യാട് ഉസ്താദ് നഗറില് നടക്കും. ചടങ്ങില് ഹാഫിള് പഠനം പൂര്ത്തിയാക്കിയ 19 വിദ്യാര്ഥികള്ക്ക് സനദ് നല്കുമെന്ന് സംഘാടകര് വാര്ത്താസമ്മേളനത്തില് അറിയിച്ചു. ഉച്ചയ്ക്ക് 12.45 ന് പികെ മുഹമ്മദ് മുസ് ലിയാര് പതാക ഉയര്ത്തും. തുടര്ന്ന് പത്തിനും പതിനാറ് വയസിനും ഇടയില് പ്രായമുള്ളവര്ക്ക് ജില്ലാ തല ഹിഫ്ള് മത്സരം. ആറ് മണിക്ക് ഉദ്ഘാടനവും സനദ് ദാനവും സയ്യിദ് മുഹമ്മദ് ജിഫ്രി മുത്തുക്കോയ തങ്ങള് നിര്വഹിക്കും. മുഹ് യദ്ദീന് അല് അസ്ഹരി അധ്യക്ഷത വഹിക്കും. സയ്യിദ് എന്പിഎം സൈനുല് ആബിദീന് തങ്ങള് കുന്നുംകൈ പ്രാര്ത്ഥനയും ഹാഫിള് മുഹമ്മദ് മുഹ്സിന് അല് ഖാസിമി ഖിറാഅത്തും നടത്തും. അഡ്വ. ഓണംപ്പള്ളി മുഹമ്മദ് ഫൈസി മുഖ്യ പ്രഭാഷണം നടത്തും. മൂര്യാട് ഖാസി പൊയനാട് അബ്ദുല്ല ഫൈസി സമാപന പ്രാര്ത്ഥനക്ക് നേതൃത്വം നല്കും. യുഎം അബ്ദുര് റഹ്മാന് മുസ് ലിയാര്, സയ്യിദ് എം എസ് തങ്ങള് മദനി, സയ്യിദ് ഫസല് കോയമ്മ തങ്ങള് കുന്നുംങ്കൈ, രാജ് മോഹന് ഉണ്ണിത്താന് എംപി, എന്എ നെല്ലിക്കുന്ന് എംഎല്എ, കെടി അബ്ദുല്ല ഫൈസി, സലാം ദാരിമി ആലംപാടി എന്നിവര് മുഖ്യാതിഥികളായിരിക്കും. വാര്ത്താസമ്മേളനത്തില് മുഹമ്മദ് ഇഖ്ബാല് ചായിന്റടി, സികെ അബ്ദുല് ലത്വീഫ്, വൈ ഹുസൈന്, എസ്എ അബ്ദുര് റസാഖ് ലത്വീഫി, മുഹമ്മദ് ചേരൂര് എന്നിവര് പങ്കെടുത്തും.